Felipe la 5ma signatis la Dekreti di Nueva Planta en 1715, nova lego qua revokis la maxim parto di historiala yuri e privileji dil diferanta rejii qui formacis la Hispana krono, specale la Krono di Aragon, ed unionigis ol sub l'administrado di Kastilia, ube la Korti esis plu aceptema a la volunto dil rejo. Hispania konvertesis kulturale e politikale en sequanto di l'absolutista Francia. Il facis ula reformi en la guvernerio e plufortigis la central autoritato relate a la provinci. Sub la ne-efikiveso di l'elito, la koruptado esis plu extendita kam nultempe. La reformi komencita da Felipe la 5ma kulminis kun reformi plu granda da Carlos la 3ma. L'ekonomio, ordinare, plubonigis inter 1650 e 1700, e kreskis la produkiveso samatempe kam diminutis la famino e la epidemii.